open-index/open-wikipedia-markdown huggingface dataset:
దేవరాజు నాగార్జున

**దేవరాజు నాగార్జున**, తెలంగాణ రాష్ట్రానికి చెందిన న్యాయమూర్తి. ఆయన 2022 మార్చి 24 నుండి 2023 ఏప్రిల్ 6 వరకు తెలంగాణ హైకోర్టు న్యాయమూర్తిగా పని చేసి 23 జూన్ 6న మద్రాస్ హైకోర్టుకు బదిలీ అయ్యాడు.

జస్టిస్‌ దేవరాజు నాగార్జునను తెలంగాణ విద్యుత్తు నియంత్రణ మండలి (టీఈఆర్‌సీ) చైర్మన్‌గా నియమిస్తూ 2024 అక్టోబర్ 29న ప్రభుత్వం ఉత్తర్వులు జారీ చేసింది.

## జననం, విద్య
నాగార్జున 1962, ఆగస్టు 15న రామకృష్ణారావు - విమలాదేవి దంపతులకు తెలంగాణ రాష్ట్రం, వనపర్తి జిల్లాలోని వనపర్తి పట్టణంలో జన్మించాడు. వనపర్తిలోని ఆర్ఎల్డీ కళాశాలలోబీఎస్సీ డిగ్రీ, గుల్బర్గా ఎస్ఎస్ఎల్ న్యాయ కళాశాలలో న్యాయశాస్త్రంలో డిగ్రీ పట్టా పొందాడు. గుల్బర్గాలో ఎంఎల్ పూర్తిచేసి, కాలిఫోర్నియా యూనివర్సిటీలో ఎంఎ చేశాడు. ఆ తరువాత హైదరాబాదులో నల్సార్ న్యాయ విశ్వవిద్యాలయంలో పీహెచ్ పూర్తి చేశాడు.

## వృత్తిరంగం
1986లో న్యాయవాదిగా ఎన్‌రోల్‌ అయ్యాక వనపర్తి కోర్టులో ప్రాక్టీస్ ప్రారంభించాడు. 1991 మే 1న జూనియర్‌ సివిల్‌ జడ్జిగా, 2004లో సీనియర్‌ సివిల్‌ జడ్జిగా పదోన్నతి పొందాడు. అదనపు జిల్లా జడ్జి, జిల్లా జడ్జిగా పలు జిల్లాల్లో పనిచేశాడు. కొంతకాలంపాటు ఏపీ పోలీస్‌ అకాడమీకి అసిస్టెంట్‌ డైరెక్టర్‌గా చేశాడు.

2010లో జిల్లా జడ్జిగా, 2015లో హైకోర్టు రిజిస్ట్రార్‌ (అడ్మినిస్ట్రేషన్‌)గా, హైకోర్టు రిజిస్ట్రార్‌ (జ్యుడీషియల్‌)గా, మధ్యలో కొద్దిరోజులు ఎంఎస్‌జేగా పదవులు నిర్వర్తించాడు. 2021 అక్టోబరు 18 నుంచి హైకోర్టు రిజిస్ట్రార్‌ జనరల్‌గా ఉన్నాడు. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు.

## ఇతర వివరాలు
అంతర్జాతీయ ఆర్బిట్రేషన్‌ అండ్‌ మీడియేషన్‌ సెంటర్‌ ఏర్పాటులో అత్యంత కీలకపాత్ర పోషించాడు. 2021 డిసెంబరులో జరిగిన సెంటర్‌ ప్రారంభోత్సవ వేడుకలో సుప్రీంకోర్టు చీఫ్‌ జస్టిస్‌ ఎన్.వి. రమణ నాగార్జున సేవల గురించి ప్రశంసించాడు.

## మూలాలు

వర్గం:1962 జననాలు
వర్గం:వనపర్తి జిల్లా వ్యక్తులు
వర్గం:తెలంగాణ న్యాయమూర్తులు
వర్గం:తెలంగాణ హైకోర్టు న్యాయమూర్తులు
గారపాటి

**గారపాటి** తెలుగువారిలో కొందరి ఇంటిపేరు.

* గారపాటి సాంబశివరావు, తెలుగుదేశం పార్టీ సీనియర్ నాయకులు. 
* గారపాటి ఉమామహేశ్వరరావు, భాషాశాస్త్రవేత్త అనువర్తిత భాషాశాస్త్రం.
* గారపాటి సత్యనారాయణ, ప్రముఖ భారత స్వాతంత్ర్య సమరయోధుడు, శాసనసభ్యుడు.

వర్గం:ఇంటిపేర్లు
కాసోజు సురేందర్

**కాసోజు సురేందర్‌**, తెలంగాణ రాష్ట్రానికి చెందిన న్యాయమూర్తి. 2022, ఫిబ్రవరి 3న తెలంగాణ హైకోర్టు న్యాయమూర్తిగా నియమితులయ్యాడు. 

కె. సురేందర్‌ను మద్రాస్ హైకోర్టుకు బదిలీ చేయాలని చీఫ్ జస్టిస్ సంజీవ్ ఖన్నా నేతృత్వంలోని సుప్రీంకోర్టు కొలీజియం 2025 ఏప్రిల్ 21న సిఫార్సు చేసింది.

## జననం, విద్య
సురేందర్ 1968లో లక్ష్మీనారాయణ - ప్రమీలాదేవి దంపతులకు తెలంగాణ రాష్ట్రం, మహబూబ్ నగర్ జిల్లాలోని మహబూబ్ నగర్ పట్టణంలో జన్మించాడు. హైదరాబాద్ పబ్లిక్ స్కూల్లో పాఠశాల విద్యను, ఉస్మానియా విశ్వవిద్యాలయ పరిధిలో బీఎస్సీ, న్యాయశాస్త్రం డిగ్రీలను పూర్తి చేశాడు.

## వృత్తిరంగం
1992 డిసెంబరు 15న బార్ కౌన్సిల్ లో న్యాయవాదిగా ఎన్‌రోల్‌ అయిన సురేందర్‌, 2005 నుండి 2008 వరకు కేంద్రం తరఫున హైకోర్టులో అడిషినల్‌ స్టాండింగ్‌ కౌన్సెల్‌గా, 2010లో పీపీగా, సీబీఐ కౌన్సెల్‌గా విధులు నిర్వర్తించాడు. 2013లో రెండోసారి సీబీఐ స్పెషల్‌ పీపీగా, జగన్‌ ఆస్తుల కేసులో సీబీఐ స్టాండింగ్‌ కౌన్సెల్‌గా (ప్రత్యేక న్యాయవాదిగా) పనిచేశారు. హైకోర్టులో ఎన్‌ఐఏ కౌన్సెల్‌గా దేశవ్యాప్తంగా సంచలనం సృష్టించిన దిల్‌సుఖ్‌నగర్‌, గోకుల్‌చాట్‌, లుంబినీపార్‌ బాంబుపేలుడు కేసులను వాదించాడు. రూ.7 వేల కోట్ల కుంభకోణానికి చెందిన సత్యం కేసులో వాదనలు వినిపించగా ప్రత్యేక కోర్టులో నేరం రుజువై నిందితులకు జైలు శిక్ష పడింది. ప్రస్తుతం నాలుగోసారి సీబీఐ స్పెషల్‌ పీపీగా, కౌంటర్‌ ఇంటెలిజెన్స్‌ సెల్‌కు, ఎన్‌ఐఏకు స్పెషల్‌ పీపీగా బాధ్యతలు నిర్వర్తిస్తున్నాడు. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు.

## మూలాలు

వర్గం:1968 జననాలు
వర్గం:మహబూబ్ నగర్ జిల్లా వ్యక్తులు
వర్గం:తెలంగాణ న్యాయమూర్తులు
వర్గం:తెలంగాణ హైకోర్టు న్యాయమూర్తులు
ఎం. మణిగాంధీ

**ఎం. మణిగాంధీ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో  కోడుమూరు నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
ఎం. మణిగాంధీ 1970లో ఆంధ్రప్రదేశ్ రాష్ట్రం, కర్నూలు జిల్లా, కర్నూలు పట్టణంలో జన్మించాడు. ఆయన తండ్రి ఎం. శిఖామణి కోడుమూరు నియోజకవర్గం నుండి నాలుగుసార్లు ఎమ్మెల్యేగా పని చేశాడు. ఎం. మణిగాంధీ కర్నూలులోని  ఎస్.టి.బి.సి. కాలేజీ లో బిఎ పూర్తి చేశాడు.

## రాజకీయ జీవితం
ఎం. మణిగాంధీ తన తండ్రి  కోడుమూరు నియోజకవర్గం మాజీ ఎమ్మెల్యే ఎం. శిఖామణి మరణాంతరం రాజకీయాల్లోకి వచ్చాడు. ఆయన 2009లో జరిగిన అసెంబ్లీ ఎన్నికల్లో కోడుమూరు నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి కాంగ్రెస్ అభ్యర్థి పరిగెల మురళి కృష్ణ చేతిలో ఓడిపోయాడు. మణిగాంధీ 2014లో జరిగిన అసెంబ్లీ ఎన్నికల్లో వైఎస్సార్ కాంగ్రెస్ పార్టీలో చేరి వైసీపీ అభ్యర్థిగా పోటీ చేసి తన సమీప బీజేపీ అభ్యర్థి మాదారపు రేణుకమ్మా పై 52384 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

ఎం. మణిగాంధీ 2016 మార్చి 2న వైసీపీ నుండి తెలుగుదేశం పార్టీలో చేరాడు.ఆయనకు 2019లో టీడీపీ నుండి టికెట్ దక్కకపోవడంతో ఆ పార్టీని వీడి మార్చి 2019లో వైఎస్సార్ కాంగ్రెస్ పార్టీ లో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
ఏలేటి మహేశ్వర్ రెడ్డి

**ఏలేటి మహేశ్వర్ రెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2009, 2023 ఎన్నికలలో నిర్మల్ నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
ఏలేటి మహేశ్వర్ రెడ్డి 1968లో తెలంగాణ రాష్ట్రం, నిర్మల్ జిల్లా, నిర్మల్ మండలం, గాజుల్‌పేట్ గ్రామంలో జన్మించాడు. ఆయన ఉస్మానియా యూనివర్సిటీ నుండి 1990లో బిఏ పూర్తి చేశాడు.  
## రాజకీయ జీవితం
మహేశ్వర్ రెడ్డి 2006లో మహేశ్వర ట్రస్టు ద్వారా సేవా కార్యక్రమాలు ప్రారంభించి నిర్మల్ నియోజకవర్గం అంతా పాదయాత్రలు చేపట్టి ప్రజలకు దగ్గరై 2009లో ప్రజా రాజ్యం పార్టీ ద్వారా రాజకీయాల్లోకి వచ్చి 2009లో జరిగిన ఆంధ్రప్రదేశ్ అసెంబ్లీ ఎన్నికల్లో ప్రజారాజ్యం పార్టీ తరపున నిర్మల్ నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి అల్లోల ఇంద్రకరణ్ రెడ్డి పై 2545 ఓట్లతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ప్రజారాజ్యం పార్టీ కాంగ్రెస్ పార్టీలో విలీనం కావడంతో ఆయన కూడా కాంగ్రెస్ పార్టీలో చేరాడు. ఏలేటి మహేశ్వర్ రెడ్డి 2014లో జరిగిన తెలంగాణ అసెంబ్లీ ఎన్నికల్లో కాంగ్రెస్ తరపున పోటీ చేసి మూడో స్థానంలో నిలిచాడు.

ఏలేటి మహేశ్వర్ రెడ్డి అనంతరం  ఆదిలాబాద్‌ జిల్లా కాంగ్రెస్ పార్టీ అధ్యక్షుడిగా నియమితుడయ్యాడు. ఆయన 2018లో జరిగిన తెలంగాణ అసెంబ్లీ ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి అల్లోల ఇంద్రకరణ్ రెడ్డి చేతిలో 9271 ఓట్ల తేడాతో ఓడిపోయాడు. ఆయన 2015లో ఆదిలాబాద్​ డీసీసీ అధ్యక్షుడయ్యారు. ఆయన ఆధ్వర్యంలో ఏఐసీసీ నేత రాహుల్ గాంధీ నిర్మల్ జిల్లాలో పాదయాత్ర చేశారు.

ఏలేటి మహేశ్వర్ రెడ్డి  2021 జూన్ 26న తెలంగాణ రాష్ట్రంలో ఏఐసీసీ కార్య‌క్ర‌మాల అమ‌లు క‌మిటీ చైర్మ‌న్‌గా నియ‌మితుల‌య్యాడు. ఆయన 2022 డిసెంబర్ 10న తెలంగాణ ప్రదేశ్ కాంగ్రెస్ ఎగ్జిక్యూటివ్‌ కమిటీ సభ్యుడిగా నియమితుడయ్యాడు.. ఏలేటి మహేశ్వర్ రెడ్డి పార్టీ వ్యతిరేక కార్యక్రమాలకు పాల్పడుతున్నారని పీసీసీ క్రమశిక్షణ కమిటీ షోకాజ్ నోటీస్ జారీ చేయడంతో 2023 ఏప్రిల్ 13న కాంగ్రెస్ పార్టీకి రాజీనామా చేసి  ఢిల్లీలో బీజేపీ జాతీయ అధ్యక్షుడు జేపీ నడ్డా సమక్షంలో భారతీయ జనతా పార్టీలో చేరాడు. 

ఆయన 2023 శాసనసభ ఎన్నికల్లో నిర్మల్ నుండి ఎమ్మెల్యేగా పోటీ చేసి గెలిచి, కొత్త ప్రభుత్వం ఏర్పడిన తర్వాత మొదటి అసెంబ్లీ సమావేశాలలో బీజేపీ ఎమ్మెల్యేలు ప్రమాణస్వీకారం కార్యక్రమాన్ని బహిష్కరించారు. ఎంఐఎం నేత అక్బరుద్దీన్‌ ఓవైసీని ప్రొటెం స్పీకర్‌గా చేయడం, ఆయన సమక్షంలో ప్రమాణ స్వీకారం చేయడానికి బీజేపీ నిరాకరించి, డిసెంబర్ 14న గడ్డం ప్రసాద్ కుమార్ శాసనసభ స్పీకర్‌గా ఏకగ్రీవంగా ఎన్నికై అనంతరం ఆయన శాసనసభ్యుడిగా ప్రమాణస్వీకారం చేశాడుశాసనసభ్యుడిగా ప్రమాణస్వీకారం చేశాడు.

ఏలేటి మహేశ్వర్‌రెడ్డిని 2024 జనవరి 08న లోక్‌సభ ఎన్నికల నేపథ్యంలో నిజామాబాద్‌ లోక్‌సభ నియోజకవర్గ ఇన్‌చార్జి బీజేపీ పార్టీ నియమించింది. ఆయనను ఫిబ్రవరి 14న బీజేపీ శాసనసభ పక్ష నేతగా నియమించింది.

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
వర్గం:2023 శాసనసభ ఎన్నికల్లో గెలిచిన బీజేపీ శాసనసభ్యులు
మసాల ఈరన్న

**మసాల ఈరన్న** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆలూరు నియోజకవర్గం నుండి మూడుసార్లు ఎమ్మెల్యేగా గెలిచాడు.
## రాజకీయ జీవితం
మసాల ఈరన్న కాంగ్రెస్ పార్టీ ద్వారా రాజకీయాల్లోకి వచ్చి 1978లో జరిగిన అసెంబ్లీ ఎన్నికల్లో ఆలూరు నియోజకవర్గం నుండి పోటీ చేసి తన సమీప ప్రత్యర్థి జనతా పార్టీ అభ్యర్థి ఎర్రన్న పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1983 అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి స్వతంత్ర అభ్యర్థి బసప్ప చేతిలో ఓడిపోయాడు. మసాల ఈరన్న1985 అసెంబ్లీ ఎన్నికల్లో తెలుగుదేశం పార్టీలో చేరి టీడీపీ అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు.

మసాల ఈరన్న 1987లో జరిగిన జిల్లా పరిషత్ ఎన్నికల్లో పోటీ చేయడం కోసం తన ఎమ్మెల్యే పదవికి రాజీనామా చేసి జెడ్పీటీసీ సభ్యునిగా పోటీ చేసి గెలిచి కర్నూలు జిల్లా పరిషత్ చైర్మన్‌గా ఎన్నికయ్యాడు. ఆయన 1994లో జరిగిన అసెంబ్లీ ఎన్నికల్లో ఆలూరు నియోజకవర్గం నుండి పోటీ చేసి గెలిచి, 1999లో జరిగిన అసెంబ్లీ ఎన్నికల్లో ఓడిపోయాడు, అనంతరం 2007లో కాంగ్రెస్‌ పార్టీలో చేరి ఆలూరు మండలం జెడ్పీటీసీ సభ్యునిగా గెలిచాడు, కానీ జిల్లా పరిషత్ చైర్మన్ పదవి దక్కకపోవడంతో జెడ్పీటీసీ పదవికి రాజీనామా చేశాడు. ఆయన 2009లో ప్రజారాజ్యం పార్టీలో చేరి టికెట్ దక్కకపోవడంతో ఆ పార్టీకి రాజీనామా చేసి,  అనంతరం వైఎస్సార్ కాంగ్రెస్ పార్టీ లో చేరాడు.

## మరణం
మసాల ఈరన్న 2014 ఏప్రిల్ 25న అనారోగ్యంతో బాధపడుతూ కర్నూలుజిల్లా ఆలూరులోని   తన స్వగృహంలో మరణించాడు. 
## మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
బచ్చుల అర్జునుడు

**బచ్చుల అర్జునుడు** (1957 జూలై 04 - 2023 మార్చి 02) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆంధ్రప్రదేశ్ శాసనమండలికి 2017లో శాసన సభ్యుల కోటాలో ఎమ్మెల్సీగా ఎన్నికయ్యాడు.

## జననం, విద్యాభాస్యం
బచ్చుల అర్జునుడు 1957 జూలై 4న ఆంధ్రప్రదేశ్ రాష్ట్రం, కృష్ణా జిల్లా, మచిలీపట్టణంలో సుబ్బయ్య, అచ్చమ్మ దంపతులకు జన్మించాడు. ఆయన బి.ఏ వరకు చదువుకున్నాడు. 
## రాజకీయ జీవితం
బచ్చుల అర్జునుడు తెలుగుదేశం పార్టీ ద్వారా రాజకీయాల్లోకి వచ్చి 1995 నుండి 2000 వరకు ప్రైమరీ అగ్రికల్చర్ కో ఆపరేటివ్ సొసైటీ (పి.ఏ.సి.ఎస్) అధ్యక్షుడిగా నియమితుడయ్యాడు. ఆయన 2000 నుండి 2005 వరకు మచిలీపట్టణం మున్సిపాలిటీ ఛైర్మన్‌గా పనిచేశాడు. బచ్చుల అర్జునుడు 2014లో కృష్ణా జిల్లా టీడీపీ జిల్లా అధ్యక్షుడిగా నియమితుడై, 2017లో ఆంధ్రప్రదేశ్ శాసనమండలికి జరిగిన ఎన్నికల్లో శాసనసభ్యుల కోటాలో ఎమ్మెల్సీగా ఎన్నికయ్యాడు. ఆయన 2020లో తెలుగుదేశం పార్టీ కేంద్ర కమిటీ క్షమశిక్షణా కమిటీ చైర్మన్‌గా నియమితుడయ్యాడు.

## మరణం
2023 జనవరి 28న గుండెపోటుకు గురయిన 65 యేళ్ల బచ్చుల అర్జునుడు విజయవాడలోని ఓ ఆసుపత్రిలో చికిత్స పొందుతూ పరిస్థితి విషమించడంతో 2023 మార్చి 2న తుదిశ్వాస విడిచాడు.

## మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:1957 జననాలు
వర్గం:కృష్ణా జిల్లా రాజకీయ నాయకులు
వర్గం:శాసనమండలి సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:2023 మరణాలు
వర్గం:గుండెపోటు మరణాలు
సరుక్కై జగన్నాథన్

**సరుక్కై జగన్నాథన్** (1914 మే 18 - 1996) రిజర్వ్ బ్యాంక్ ఆఫ్ ఇండియా పదవ గవర్నరు. అతను 1970 జూన్ 16 నుండి  1975 మే 19 వరకు గవర్నరుగా పనిచేసాడు.

మద్రాస్‌లోని ప్రెసిడెన్సీ కాలేజీలో చదువుకున్న జగన్నాథన్ ఇండియన్ సివిల్ సర్వీస్‌లో సభ్యుడు. కేంద్ర ప్రభుత్వంలో పనిచేశాడు. ఆర్‌బీఐ గవర్నరు కాకముందు ప్రపంచ బ్యాంకులో ఎగ్జిక్యూటివ్ డైరెక్టర్‌గా పనిచేశారు. 

అతని పదవీకాలంలో 1970ల నాటి చమురు షాక్ వలన చాలా చురుకైన ద్రవ్య విధానాన్ని అవలంబించాడు. ప్రైవేట్ బ్యాంకుల జాతీయీకరణ లక్ష్యాలకు అనుగుణంగా బ్యాంకింగ్ కార్యాలయాల విస్తరణ అతను సాధించిన ఇతర విజయాలు.

క్రెడిట్ గ్యారెంటీ కార్పొరేషన్ ఆఫ్ ఇండియా, రాష్ట్ర స్థాయి బ్యాంకర్ల కమిటీలు ఆయన హయాంలో ఏర్పాటయ్యాయి.  20   50 నోట్లను అతని కాలం లోనే ప్రవేశపెట్టారు. వీటిపై అతని సంతకం ఉంటుంది. 

## మూలాలు

వర్గం:మద్రాసు విశ్వవిద్యాలయ పూర్వవిద్యార్థులు
వర్గం:1914 జననాలు
వర్గం:1996 మరణాలు
వర్గం:రిజర్వ్ బ్యాంకు గవర్నర్లు
త్రివేంద్ర సింగ్ రావత్

**త్రివేంద్ర సింగ్ రావత్** (జననం: 1960 డిసెంబరు 20) 2017, 2021 మధ్య కాలంలో ఉత్తరాఖండ్ ముఖ్యమంత్రిగా పనిచేసిన భారతీయ రాజకీయ నాయకుడు.

రావత్ 1979 లో రాష్ట్రీయ స్వయంసేవక్ సంఘ్‌లో సభ్యుడుగా చేరాడు. 2000లో రాష్ట్రం ఏర్పడిన తర్వాత ఉత్తరాఖండ్ ప్రాంతం, ఆపై ఉత్తరాఖండ్ రాష్ట్ర ఆర్గనైజింగ్ సెక్రటరీగా పనిచేశాడు. అతను రాష్ట్ర మొదటి శాసనసభ ఎన్నికలలో దోయివాలా నుండి ఎన్నికయ్యాడు. అతను 2007 ఎన్నికలలో తన స్థానాన్ని నిలబెట్టుకుని, రాష్ట్ర వ్యవసాయ మంత్రిగా పనిచేశాడు.

భారతీయ జనతా పార్టీ సభ్యుడిగా, రావత్ జార్ఖండ్ ఇన్‌ఛార్జ్‌గా, ఉత్తరాఖండ్ కేడర్ అధ్యక్షుడిగా పనిచేశాడు. 2017లో మళ్లీ దోయ్‌వాలా నుంచి గెలుపొంది, ఆయన పార్టీ మెజారిటీ సాధించి ప్రభుత్వాన్ని ఏర్పాటు చేసిన తర్వాత ముఖ్యమంత్రిగా ఎంపికయ్యాడు. పార్టీ తీసుకున్న సమిష్టి నిర్ణయం కారణంగా రావత్ 9 మార్చి 2021న పదవికి రాజీనామా చేశాడు. 
## ప్రారంభ జీవితం, వృత్తి

రావత్ 20 డిసెంబర్ 1960న ఉత్తరాఖండ్‌లోని పౌరీ గర్వాల్ జిల్లాలోని కోట్‌ద్వార్ తహసీల్‌లోని ఖైరాసైన్ గ్రామంలో జన్మించాడు. అతను కుటుంబంలో తొమ్మిదవ, చిన్న పిల్లవాడు. అతను హేమవతి నందన్ బహుగుణ గర్వాల్ యూనివర్సిటీకి అనుబంధంగా ఉన్న శ్రీనగర్‌లోని బిర్లా క్యాంపస్ నుండి జర్నలిజంలో మాస్టర్స్ డిగ్రీని పొందాడు.

రావత్ 1985లో డెహ్రాడూన్ ప్రాంతానికి ప్రచారక్ (ప్రచారకుడు) కావడానికి ముందు 1979లో రాష్ట్రీయ స్వయంసేవక్ సంఘ్‌లో చేరాడు. తదనంతరం, అతను దానితో సంబంధం ఉన్న రాజకీయ పార్టీ అయిన భారతీయ జనతా పార్టీలో చేరాడు.  అతను ఉత్తరాఖండ్ ప్రాంతానికి బిజెపి ఆర్గనైజింగ్ సెక్రటరీగా నియమించబడ్డాడు. ఆ సమయంలో సీనియర్ నాయకుడు లాల్జీ టాండన్‌తో కలిసి పనిచేశాడు.  అతను ఉత్తరాఖండ్ ఉద్యమంలో కూడా చురుకుగా పాల్గొన్నాడు, ఈ సమయంలో అతను అనేక సార్లు అరెస్టు అయ్యాడు.  2000లో ఈ ప్రాంతానికి రాష్ట్ర హోదా లభించిన తర్వాత, రావత్ రాష్ట్ర కేడర్ BJP అధ్యక్షుడిగా నియమించబడ్డారు.

2014లో దోయ్‌వాలా నుంచి మాజీ ముఖ్యమంత్రి రమేశ్ పోఖ్రియాల్ సీటును ఖాళీ చేయడంతో రావత్ ఉప ఎన్నికలో ఓడిపోయాడు.
## వివాదం
2017లో అదే అసెంబ్లీ నియోజకవర్గమైన దోయివాలా నుంచి గెలుపొందారు.  భాషా ప్రాధాన్యతల గురించి అతని 27 జూలై 2017 ట్వీట్ వివాదానికి దారితీసింది. అతను కుమావోని భాష కంటే గర్వాలీ భాషను ఇష్టపడుతున్నాడని ఆరోపించబడ్డాడు

2019 జూలైలో, రావత్ మాట్లాడుతూ, ఆక్సిజన్‌ను బయటకు పంపే ఏకైక జంతువు ఆవు అని, ఆవులకు దగ్గరగా ఉండటం వల్ల క్షయవ్యాధిని నయం చేయవచ్చని చెప్పాడు.
## రాజీనామా
2011 మార్చి 9న, రావత్ ఉత్తరాఖండ్ ముఖ్యమంత్రి పదవికి రాజీనామా చేశాడు. ఇది ఢిల్లీలోని BJP నాయకులతో సమావేశమైన తర్వాత, చమోలీ ఆకస్మిక వరదల సమయంలో దుర్వినియోగం సహా MLAలు, మంత్రుల మధ్య రావత్‌పై పెరుగుతున్న అసమ్మతి గురించి కేంద్రం నుండి వచ్చిన పరిశీలకులు నివేదికను అందించారు. 
## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:భారతీయ జనతా పార్టీ ముఖ్యమంత్రులు
వర్గం:సంఘ్ పరివార్
బి.ఎన్. అదార్కర్

**భాస్కర్ నామ్‌దేవ్ అదార్కర్** MBE (1910 మే 18  - 1998 మార్చి 20  ) భారతీయ రిజర్వ్ బ్యాంక్ తొమ్మిదవ గవర్నరు. 1970 మే 4 - 1970 జూన్ 15 మధ్య 42 రోజుల పాటు అతను ఈ పదవిలో ఉన్నాడు. 20 రోజులు మాత్రమే పనిచేసిన అమితావ్ ఘోష్ తర్వాత అతని పదవీకాలమే అతి తక్కువ. ఎస్. జగన్నాథన్ పదవీ బాధ్యతలు స్వీకరించడానికి ముందు తాత్కాలికంగా పనిచేసినందున అతని పదవీకాలం తక్కువగా ఉంది.

## వృత్తి
భారతీయ సివిల్ సర్వీస్కు చెందిన అతని ముందరి గవర్నర్ల లాగా కాకుండా, అదార్కర్ ఒక ఆర్థికవేత్త. భారత ప్రభుత్వ ఆర్థిక సలహాదారు కార్యాలయంలో పనిచేశాడు. అంతకు ముందు అతను వాణిజ్యం & పరిశ్రమల మంత్రిత్వ శాఖలో వివిధ ముఖ్యమైన పదవులను నిర్వహించాడు. అతను 1946 న్యూ ఇయర్ ఆనర్స్‌లో ఆర్డర్ ఆఫ్ ది బ్రిటిష్ ఎంపైర్ (MBE) గా నియమితుడయ్యాడు. తాత్కాలిక గవర్నరుగా బాధ్యతలు చేపట్టకముందు రిజర్వ్ బ్యాంకుకు డిప్యూటీ గవర్నరుగా ఉన్నాడు. భారత స్వాతంత్ర్యానికి ముందు, 1947 మార్చిలో పారిశ్రామిక కార్మికులకు ఆరోగ్య బీమా పథకాన్ని రూపొందించడానికి భారత ప్రభుత్వం అతన్ని నియమించింది. ఒక సంవత్సరం తర్వాత అతను సమర్పించిన నివేదిక ప్రకారమే ఎంప్లాయ్‌మెంట్ స్టేట్ ఇన్సూరెన్స్ (ESI) చట్టం, 1948  వచ్చింది.

## ప్రధాన కృషి
అతని హయాంలో డినామినేషన్ల 2, 5, 10, 100 రూపాయిల నోట్లను మహాత్మా గాంధీ జన్మ శతాబ్ది జ్ఞాపకార్థం 1970 ఆగస్టు 24 న తిరిగి విడుదల చేసారు. ఈ నోట్లపై అతని సంతకం ఉంటుంది. అంతకు ముందరి నోట్లపై ఎల్‌కె ఝా సంతకం ఉండేది. అతని స్వల్ప కాల వ్యవధి కారణంగా అతని సంతకం ఇతర భారతీయ రూపాయి నోట్లపై కనిపించదు. సాపేక్షికంగా అరుదుగా ఉంటాయి కాబట్టి అతని సంతకం  కలిగిన నోట్లను గ్రే మార్కెట్‌లో భారీ ప్రీమియంతో విక్రయిస్తారు. అతను సంతకం చేసిన ఐదు రూపాయల నోటు 300 నుండి 500 రూపాయలకు అమ్ముడవుతోంది.

అదార్కర్ అంతర్జాతీయ ద్రవ్య నిధిలో భారతదేశ ఎగ్జిక్యూటివ్ డైరెక్టర్‌గా కూడా పనిచేశారు. ఆర్‌బీఐ డిప్యూటీ గవర్నర్‌గా నేషనల్ ఇన్‌స్టిట్యూట్ ఆఫ్ బ్యాంక్ మేనేజ్‌మెంట్ స్థాపనలో పాలుపంచుకున్నారు.

## మూలాలు

వర్గం:1998 మరణాలు
వర్గం:1910 జననాలు
వర్గం:రిజర్వ్ బ్యాంకు గవర్నర్లు
ఎన్.సి. సేన్‌గుప్తా

**నిర్మల్ చంద్ర సేన్ గుప్తా** 1975 మే 19 నుండి  1975 ఆగస్టు 19 వరకు, 3 నెలల పాటు రిజర్వ్ బ్యాంక్ ఆఫ్ ఇండియాకు గవర్నరుగా పనిచేసాడు. అతను బ్యాంకుకు పదకొండవ గవర్నరు.

కె.ఆర్‌.పురి పదవీ బాధ్యతలు చేపట్టే వరకు సేన్‌గుప్తా తాత్కాలిక గవర్నరుగా ఉన్నాడు. అంతకు ముందు ఆర్థిక మంత్రిత్వ శాఖలో బ్యాంకింగ్ విభాగానికి కార్యదర్శిగా పనిచేశాడు. అతని పదవీకాలం తక్కువే అయినప్పటికీ, 1000 రూపాయల నోటుపై అతని సంతకం కనిపిస్తుంది. అతని సంతకం ఉన్న ఏకైక నోటు ఇది.

## మూలాలు

వర్గం:జీవిస్తున్న ప్రజలు
వర్గం:రిజర్వ్ బ్యాంకు గవర్నర్లు
కె.ఆర్.పురి

**కె.ఆర్.పురి** 1975 ఆగస్టు 2 నుండి 1977 మే 20 వరకు భారత రిజర్వ్ బ్యాంకుకు గవర్నరుగా పనిచేసాడు.  ఆర్‌బీఐ గవర్నర్‌గా నియమితులయ్యే ముందు ఆయన లైఫ్ ఇన్సూరెన్స్ కార్పొరేషన్ ఆఫ్ ఇండియాకు ఛైర్మన్, మేనేజింగ్ డైరెక్టర్‌గా ఉన్నాడు. 

1,000 విలువ కలిగిన చివరి రూపాయి నోట్లపై అతని సంతకం కనిపిస్తుంది. ఈ నోట్లను 1978లో రద్దు చేసారు. 22 సంవత్సరాల తర్వాత, 2000 లో, 1000 రూపాయల నోటును తిరిగి ప్రవేశపెట్టారు. 

## మూలాలు

వర్గం:జీవిస్తున్న ప్రజలు
వర్గం:రిజర్వ్ బ్యాంకు గవర్నర్లు
అమితావ్ ఘోష్

**అమితావ్ ఘోష్** రిజర్వ్ బ్యాంక్ ఆఫ్ ఇండియాకు 16వ గవర్నరు. 1985 జనవరి 15 నుండి ఫిబ్రవరి 4 వరకు 20 రోజుల పాటు గవర్నరుగా పనిచేశాడు.  రిజర్వ్ బ్యాంక్ ఆఫ్ ఇండియా గవర్నర్‌గా పనిచేసిన వారిలో అతి తక్కువ కాలం చేసినది ఆయనే.  అతను 90 సంవత్సరాల వయస్సులో మరణించాడు.

## కెరీర్
గతంలో ఘోష్ ఆర్‌బీఐ డిప్యూటీ గవర్నర్‌గా పనిచేసాడు. అంతకు ముందు ఘోష్ అలహాబాద్ బ్యాంక్ ఛైర్మన్‌గా పనిచేసాడు. అతను IDBI బ్యాంక్ డైరెక్టరు గాను, నేషనల్ ఇన్స్టిట్యూట్ ఆఫ్ బ్యాంక్ మేనేజ్‌మెంట్ పాలకమండలిలో సభ్యుడిగాను కూడా ఉన్నాడు.

## మూలాలు

వర్గం:రిజర్వ్ బ్యాంకు గవర్నర్లు
హెచ్.వి.ఆర్. అయ్యంగార్

**హరవు వెంకటనరసింహా వరద రాజ అయ్యంగార్** CIE, ICS (1902 ఆగష్టు 23   – 1978 ఫిబ్రవరి 22) రిజర్వ్ బ్యాంక్ ఆఫ్ ఇండియా ఆరవ గవర్నరు.  1957 మార్చి 1 నుండి 1962 ఫిబ్రవరి 28 వరకు అతను పదవిలో ఉన్నాడు.

అతను ఇండియన్ సివిల్ సర్వీస్ సభ్యుడు. 1926 అక్టోబరు 20 న  సేవలో ప్రవేశించాడు. అతను 1941 న్యూ ఇయర్ ఆనర్స్‌లో కంపానియన్ ఆఫ్ ది ఆర్డర్ ఆఫ్ ది ఇండియన్ ఎంపైర్ (CIE) గా నియమితుడయ్యాడు.  రిజర్వ్ బ్యాంకు గవర్నర్‌గా నియమితుడయ్యే ముందు అతను స్టేట్ బ్యాంక్ ఆఫ్ ఇండియా ఛైర్మన్‌గా పనిచేశాడు.

అయ్యంగార్ హయాంలో, భారతీయ నాణేల వ్యవస్థ మునుపటి పైసలు, అణాల వ్యవస్థ నుండి ఆధునిక దశాంశ నాణేల వ్యవస్థకు మారింది. అతని పదవీకాలంలో భారతదేశంలో మొట్టమొదటిసారిగా వేరియబుల్ క్యాష్ రిజర్వ్ రేషియో, సెలెక్టివ్ క్రెడిట్ కంట్రోల్ లను కూడా ప్రవేశపెట్టారు. 1962లో అయ్యంగార్, భారత ప్రభుత్వం నుండి భారతదేశపు రెండవ అత్యున్నత పౌర పురస్కారమైన పద్మవిభూషణ్‌ను అందుకున్నాడు.  2002లో అతని జన్మ శతజయంతి సందర్భంగా, 1962 లో పదవీ విరమణ తర్వాత అయ్యంగార్ రాసిన వ్యాసాలతో కూడిన *స్నాప్‌షాట్స్ ఆఫ్ హిస్టరీ— త్రూ ది రైటింగ్స్ ఆఫ్ హెచ్‌విఆర్ అయ్యంగార్* అనే పుస్తకాన్ని ఆయన కుమార్తె ఇందిర, అల్లుడు బిపిన్ పటేల్ సంకలనం చేసి సంపాదకత్వం వహించారు.  

## మూలాలు

వర్గం:1978 మరణాలు
వర్గం:1902 జననాలు
వర్గం:రిజర్వ్ బ్యాంకు గవర్నర్లు
కె.జి.అంబేగాంకర్

**కె.జి.అంబేగాంకర్** రిజర్వ్ బ్యాంక్ ఆఫ్ ఇండియాకు ఐదవ గవర్నరుగా పనిచేసాడు. అతను 1957 జనవరి 14 నుండి 1957 ఫిబ్రవరి 28 వరకు ఈ పదవిలో ఉన్నాడు. అతను ఇండియన్ సివిల్ సర్వీస్ సభ్యుడు. రిజర్వు బ్యాంకు డిప్యూటీ గవర్నరుగా నియామకానికి ముందు ఆర్థిక కార్యదర్శిగా పనిచేశాడు.  బి. రామారావు రాజీనామాతో అతను గవర్నరుగా బాధ్యతలు చేపట్టాడు. అమితావ్ ఘోష్ (20 రోజులు), BN అదార్కర్ (42 రోజులు) ల తర్వాత అతని పదవీకాలమే అతి తక్కువ (45 రోజులు).  RBI గవర్నర్‌గా అంబేగావ్‌కర్ సంతకం ఏ నోటుపైనా కనిపించదు.  అయితే స్వాతంత్ర్యం తర్వాత జారీ చేసిన రెండవ, మూడవ, నాల్గవ రూపాయి నోట్లపై ఆర్థిక కార్యదర్శిగా అతని సంతకం ఉంటుంది. 

## మూలాలు

వర్గం:రిజర్వ్ బ్యాంకు గవర్నర్లు
బెనెగళ్ రామారావు

సర్ **బెనెగళ్ రామారావు** CIE, ICS (1889 జూలై 1 - 1969 డిసెంబరు 13  ) రిజర్వ్ బ్యాంక్ ఆఫ్ ఇండియా నాల్గవ గవర్నరు. 1949 జూలై 1 నుండి 1957 జనవరి 14 వరకు అతని ఈ పదవిలో పనిచేసాడు.

## జీవిత విశేషాలు
మంగళూరుకు చెందిన చిత్రపూర్ సారస్వత్ బ్రాహ్మణ  కుటుంబంలో రామారావు జన్మించాడు. అతని మాతృభాష కొంకణి. మద్రాసు ప్రెసిడెన్సీ కాలేజీ లోను, కేంబ్రిడ్జ్‌ లోని కింగ్స్ కాలేజీ లోనూ చదువుకున్నాడు.

అతని అన్నయ్య సర్ బెనెగళ్ నర్సింగ్ రావు భారత ప్రభుత్వ అధికారి, న్యాయనిపుణుడు, దౌత్యవేత్త. అతను భారత రాజ్యాంగాన్ని రూపొందించడంలో కీలక పాత్ర పోషించిన రాజనీతిజ్ఞుడు. రామారావు తమ్ముడు బి.శివరావు జర్నలిస్టు, రాజకీయవేత్త. కాశ్మీరీ బ్రాహ్మణ సంతతికి చెందిన ధన్వంతిని రామారావు పెళ్ళి చేసుకున్నాడు. భారతీయ మహిళా హక్కుల ఉద్యమంలో నాయకురాలు. ప్రణాళికాబద్ధమైన పేరెంట్‌హుడ్‌కు అంతర్జాతీయ అధ్యక్షురాలు. వారి చిన్న కుమార్తె శాంతా రామారావు ట్రావెల్ రైటరు, పెళ్ళి చేసుకుని అమెరికాలో స్థిరపడింది.

## నిర్వహించిన పదవులు
1919లో ఇండియన్ సివిల్ సర్వీస్‌లో చేరాడు. 1930లో కంపానియన్ ఆఫ్ ది ఆర్డర్ ఆఫ్ ది ఇండియన్ ఎంపైర్ (CIE) గా నియమితుడయ్యాడు. 1939లో నైట్ హోదా పొందాడు. ఆర్‌బిఐ గవర్నరుగా ఎక్కువ కాలం పనిచేసాడు. ఆర్థిక మంత్రి టిటి కృష్ణమాచారితో విభేదాల కారణంగా, రెండవసారి పొడిగించిన పదవీకాలం ముగిసే లోపే రాజీనామా చేసాడు. రామారావు క్రింది పదవులను నిర్వహించాడు.

* మద్రాసు ప్రభుత్వంలో అండర్ సెక్రటరీ, డిప్యూటీ సెక్రటరీ (1919–1924)
* ఆర్థిక శాఖ (1925–1926) భారత పన్నుల కమిటీకి కార్యదర్శి
* ఆర్థిక శాఖ (1926–1928) డిప్యూటీ సెక్రటరీ
* సైమన్స్ కమిషన్ (1928–1930) ఆర్థిక సలహాదారు
* పరిశ్రమల శాఖ సంయుక్త కార్యదర్శి
* రౌండ్ టేబుల్ సమావేశానికి కార్యదర్శి
* పార్లమెంటు జాయింట్ సెలెక్ట్ కమిటీలో భారతీయ బిల్లు (1931–1934).
* లండన్‌లో భారతదేశానికి డిప్యూటీ హైకమిషనర్ (1934–1938)
* దక్షిణాఫ్రికాలో భారతదేశానికి హైకమీషనర్ (1938–1941)

భారతదేశానికి తిరిగి వచ్చాక అతను బాంబే పోర్ట్ ట్రస్ట్ (1941-1946) ఛైర్మన్‌గా నియమితుడయ్యాడు. ఆ తర్వాత అతను జపాన్‌లో భారత రాయబారి గాను (1947-1948), యునైటెడ్ స్టేట్స్‌లో రాయబారి గానూ (1948-1949) పనిచేశాడు. రిజర్వ్ బ్యాంక్ ఆఫ్ ఇండియా గవర్నరు ఆయన నిర్వహించిన చివరి పదవి. ఇప్పటి వరకు అత్యధిక కాలం ఆర్‌బీఐ గవర్నర్‌గా సేవలందించిన వ్యక్తి అతనే.

## మూలాలు

వర్గం:మద్రాసు విశ్వవిద్యాలయ పూర్వవిద్యార్థులు
వర్గం:1969 మరణాలు
వర్గం:1889 జననాలు
వర్గం:రిజర్వ్ బ్యాంకు గవర్నర్లు
పి.సి. భట్టాచార్య

**పరేష్ చంద్ర భట్టాచార్య** OBE (జననం 1903 మార్చి 1)  రిజర్వ్ బ్యాంక్ ఆఫ్ ఇండియా ఏడవ గవర్నరు. 1962 మార్చి 1 నుండి 1967 జూన్ 30 వరకు అతను పదవిలో ఉన్నాడు. అతనికి ముందరి గవర్నర్ల లాగా అతను ఇండియన్ సివిల్ సర్వీసుకు చెందినవాడు కాదు, ఇండియన్ ఆడిట్స్ అండ్ అకౌంట్స్ సర్వీస్ (IA&AS)లో సభ్యుడు. అతను 1946 న్యూ ఇయర్ ఆనర్స్‌లో ఆర్డర్ ఆఫ్ ది బ్రిటిష్ ఎంపైర్ (OBE) అధికారిగా నియమితుడయ్యాడు.  గవర్నర్‌గా నియమితుడయ్యే ముందు అతను ఆర్థిక మంత్రిత్వ శాఖలో కార్యదర్శిగాను, ఆ తరువాత స్టేట్ బ్యాంక్ ఆఫ్ ఇండియా ఛైర్మన్‌ గానూ పనిచేశాడు.

RBI గవర్నర్‌గా భారతదేశంలో ప్రైవేట్ బ్యాంకులను జాతీయం చేయడాన్ని ఆయన తీవ్రంగా వ్యతిరేకించాడు. బ్యాంకులను జాతీయం చేయడం వాంఛనీయం కాదని అప్పటి ఉప ప్రధాన మంత్రి మొరార్జీ దేశాయికి లేఖ రాస్తూ హెచ్చరించాడు. ఆయన హయాంలో ఆర్థిక కారణాల వలన 5, 10, 100 కరెన్సీ నోట్ల పరిమాణాన్ని తగ్గించారు.

భట్టాచార్య పదవీకాలంలో 1964లో ఇండస్ట్రియల్ డెవలప్‌మెంట్ బ్యాంక్ ఆఫ్ ఇండియా, 1963లో అగ్రికల్చరల్ రీఫైనాన్స్ కార్పొరేషన్, 1964లో యూనిట్ ట్రస్ట్ ఆఫ్ ఇండియా లను స్థాపించారు.

పిసి భట్టాచార్య సంతకం చేసిన నోట్లు అరుదుగా ఉన్నందున గ్రే మార్కెట్‌లో వీటికి చాలా ఎక్కువ విలువ ఉంది. భట్టాచార్య సంతకం చేసిన 10 రూపాయల నోటు నేడు 800 నుండి 1000 రూపాయల వరకు పలుకుతోంది. అతను RBI గవర్నర్‌గా ఉన్న సమయంలో, ఉత్పత్తి వ్యయాన్ని తగ్గించడానికి రూ. 5, 10, 100 డినామినేషన్‌ల బ్యాంకు నోట్ల పరిమాణాన్ని తగ్గించారు. దీని వలన కలెక్టర్ల మార్కెట్‌లో ఈ నోట్లు చాలా అరుదు.

## ప్రస్తావనలు

వర్గం:జన్మస్థలం తెలియని వ్యక్తులు
వర్గం:1903 జననాలు
వర్గం:రిజర్వ్ బ్యాంకు గవర్నర్లు
హిమ్మత్రావ్ బవస్కర్

**హిమ్మత్రావ్ సలూబా బవాస్కర్** మహారాష్ట్రలోని మహాద్ కు చెందిన భారతీయ వైద్యుడు.  తేలు కాటుకు చికిత్సపై చేసిన పరిశోధనలకు ప్రసిద్ధి చెందిన వాడు, పాము కాటు, గుండె సంబంధిత వ్యాధులు, హైపోథైరాయిడిజం వంటి రంగాలలో కూడా పరిశోధనలు చేశాడు.   అతని రచనలో కొన్ని బ్రిటిష్ మెడికల్ జర్నల్ ది లాన్సెట్ లో ప్రచురించబడ్డాయి. 

ఆయనకు 2022లో  పద్మశ్రీ పురస్కారం లభించింది. 

## ప్రారంభ జీవితం, విద్య
బవస్కర్ పూర్వ హైదరాబాద్ రాష్ట్రంలోని దేహెద్ గ్రామంలో సాలుబా జయరామ్, రఖ్మాబాయిలకు బావాస్కర్ జన్మించాడు(ప్రస్తుతం జల్నా జిల్లా, మహారాష్ట్రలోని భోకర్దాన్ తాలూకాలో). బుల్ధానాలో పాఠశాల విద్య పూర్తి చేసి నాగ్ పూర్ లోని ప్రభుత్వ వైద్య కళాశాల, ఆసుపత్రిలో చదువు పూర్తి చేసి, ఆ తర్వాత పూణేలోని బి.జె.మెడికల్ కాలేజీలో ఎండి  చదివాడు. 

## కెరీర్
బవాస్కర్ రాయ్ గఢ్ జిల్లాలోని మహద్ తాలూకాలో, కొంకణ్ లో 40 సంవత్సరాలకు పైగా ప్రజా ఆరోగ్య కేంద్రంలో పనిచేశారు. అతను బిర్వాడిలోని ప్రాథమిక ఆరోగ్య కేంద్రంలో చేరాడు, 1978 లో ది లాన్సెట్ లో తన మొదటి అధిక ప్రభావ పత్రాన్ని ప్రచురించాడు.  ఈ విషయంపై బవాస్కర్   స్కార్పియన్ స్టింగ్: అప్ డేట్, జర్నల్ ఆఫ్ ది అసోసియేషన్ ఆఫ్ ఫిజీషియన్స్ ఆఫ్ ఇండియాలో ప్రచురించబడింది. అతని పని వల్ల తేలు కుట్టడం వల్ల మరణాలు 44% నుండి 1%కి తగ్గాయి. 

మహారాష్ట్రలోని విదర్భ ప్రాంతంలో, బవాస్కర్ తాగునీటి భారీ లోహాలు కలుషితం కావడానికి సంబంధించిన దీర్ఘకాలిక మూత్రపిండాల వైఫల్యంపై పరిశోధన చేశారు.

## అవార్డులు

* పద్మశ్రీ పురస్కారం 

## మూలాలు

వర్గం:జీవిస్తున్న ప్రజలు
వర్గం:1953 జననాలు
వర్గం:పద్మశ్రీ పురస్కార గ్రహీతలు
సుచేతా దలాల్

**సుచేతా దలాల్** (జననం 1962)  వాణిజ్య రంగ పాత్రికేయురాలు, రచయిత్రి.  ఆమె రెండు దశాబ్దాలుగా జర్నలిస్టుగా పనిచేస్తోంది. 2006లో జర్నలిజంలో చేసిన కృషికి గాను పద్మశ్రీ పురస్కారం అందుకుంది.  ఆమె 1998 వరకు *[[ది టైమ్స్ ఆఫ్ ఇండియా|టైమ్స్ ఆఫ్ ఇండియా]]* ఫైనాన్షియల్ ఎడిటర్‌గా ఉంది. ఆమె ఇండియన్ ఎక్స్‌ప్రెస్ గ్రూప్‌లో కన్సల్టింగ్ ఎడిటర్‌గా ఉంటూ ఉండగా, 2008 వరకు ఇండియన్ ఎక్స్‌ప్రెస్, ఫైనాన్షియల్ ఎక్స్‌ప్రెస్‌లకు కాలమ్‌లు రాసింది.

2006లో, ఆమె పెట్టుబడులపై పక్షపత్రిక అయిన *మనీలైఫ్* లో కోసం రాయడం ప్రారంభించింది*.* అది, ఆమె భర్త దేబాషిస్ బసు ప్రారంభించినదే. ఆమె ఇప్పుడు మనీలైఫ్ మ్యాగజైన్‌కు మేనేజింగ్ ఎడిటర్. 2010లో, భారతదేశంలో ఆర్థిక అక్షరాస్యత తక్కువగా ఉండడంపై తమ వంతు కృషిగా, ఆమె, ఆమె భర్త ముంబైలో లాభాపేక్ష లేని సంస్థ, మనీలైఫ్ ఫౌండేషన్‌ను స్థాపించారు. ఆమె ఆరేళ్లుగా కార్పొరేట్ వ్యవహారాల మంత్రిత్వ శాఖలోని ఇన్వెస్టర్ ఎడ్యుకేషన్ & ప్రొటెక్షన్ ఫండ్‌లో సభ్యురాలిగా ఉంది. 1992లో, ఆమెకు అత్యుత్తమ మహిళా మీడియా పర్సన్‌లకు ఇచ్చే చమేలీ దేవి జైన్ అవార్డు లభించింది . 

## విద్య, వృత్తి
సుచేత బెలగావిలోని సెయింట్ జోసెఫ్ కాన్వెంట్ స్కూల్‌లో పాఠశాల విద్యను అభ్యసించింది.  ధార్వాడ్‌లోని కర్ణాటక కళాశాలలో B.Sc స్టాటిస్టిక్స్ చదివింది. LLభ్ పట్టా పొందిన ఆమె, శిక్షణ పొందిన న్యాయవాది. బాంబే యూనివర్సిటీ నుండి ఎల్‌ఎల్‌ఎం పట్టా పొందింది. 

1984లో సుచేత, ఫార్చ్యూన్ ఇండియా అనే పత్రికలో ఉద్యోగం చేయడం ద్వారా జర్నలిజంలో తన వృత్తిని ప్రారంభించింది. తరువాత, ఆమె బిజినెస్ స్టాండర్డ్, ది ఎకనామిక్ టైమ్స్ వంటి వార్తా సంస్థలలో పని చేసింది.  1990ల ప్రారంభంలో దలాల్, ముంబైకి చెందిన ప్రముఖ వార్తాపత్రిక *[[ది టైమ్స్ ఆఫ్ ఇండియా|టైమ్స్ ఆఫ్ ఇండియాలో]]* వారి వాణిజ్య, ఆర్థిక శాస్త్ర విభాగంలో పాత్రికేయురాలిగా చేరింది. అక్కడ ఆమె జర్నలిజం, యాక్టివిజం రంగాలలో అనేక కేసులను పరిశోధించింది. వాటితో ఆమె ప్రసిద్ధి గాంచింది. వీటిలో 1992 నాటి హర్షద్ మెహతా కుంభకోణం, ఎన్రాన్ కుంభకోణం, ఇండస్ట్రియల్ డెవలప్‌మెంట్ బ్యాంక్ ఆఫ్ ఇండియా స్కాం, 2001 నాటి కేతన్ పరేఖ్ స్కాం లు ఉన్నాయి. ఆమె దేబాషిస్ బసు, గిరీష్ సంత్, శంతను దీక్షిత్, ప్రద్యుమ్న కౌల్ వంటి జర్నలిస్టులు, విశ్లేషకులతో సన్నిహితంగా పనిచేసింది. *ఆమె తర్వాత టైమ్స్ ఆఫ్ ఇండియా* ఫైనాన్షియల్ ఎడిటర్‌గా పనిచేసింది. 

## అవార్డులు, గుర్తింపు
సుచేతకు పద్మశ్రీ అవార్డు, మీడియా ఫౌండేషన్ స్థాపించిన చమేలీ దేవి అవార్డు, జర్నలిజంలో ఆమె అత్యుత్సాహంతో పనిచేసినందుకు ఫెమినా వుమన్ ఆఫ్ సబ్‌స్టన్స్ అవార్డులూ పొందింది. 

*స్కామ్ 1992* అనేది హన్సల్ మెహతా దర్శకత్వం వహించిన ఒక డాక్యుడ్రామా. ఆమె, దేబాసిస్ బసు రాసిన పుస్తకం *ది స్కామ్* ఆధారంగా దాన్ని రూపొందించారు. ఇది 2020 అక్టోబరులో విడుదలైంది. అందులో దలాల్ పాత్రను శ్రేయా ధన్వంతరి పోషించింది.

## కొన్ని ప్రచురణలు

## జనాదరణ పొందిన సంస్కృతిలో

* *స్కామ్ 1992* లో సుచేతా దలాల్ పాత్రను నటి శ్రేయా ధన్వంతరి పోషించింది, ఇది సోనీ LIV వారి సిరీస్. సుచేతా రాసిన పుస్తకం *ది స్కామ్: హూ వన్, హూ లాస్ట్, హూ గాట్ అవే ఆధారంగా దాన్ని రూపొందించారు* .
* నటి ఇలియానా డి'క్రూజ్ మీరా రావ్‌గా నటించింది. ఇది 2021 నాటి చలనచిత్రం *ది బిగ్ బుల్‌లో* సుచేతా దలాల్ స్ఫూర్తితో సృష్టించిన పాత్ర. దీన్ని కూడా అదే పుస్తకం ఆధారంగా రూపొందించారు. 

## మూలాలు

## బాహ్య లింకులు

వర్గం:ముంబై విశ్వవిద్యాలయం పూర్వవిద్యార్థులు
వర్గం:జీవిస్తున్న ప్రజలు
వర్గం:1962 జననాలు
వర్గం:పాత్రికేయులు
ఎస్.వెంకిటరమణన్

**శ్రీ వెంకిటరమణన్** (1930 జనవరి 28 - 2023 నవంబరు 18) రిజర్వ్ బ్యాంక్ ఆఫ్ ఇండియాకు పద్దెనిమిదవ గవర్నరు. అతను 1990 నుండి 1992 వరకు 2 సంవత్సరాల పాటు గవర్నరుగా పనిచేశాడు. అంతకుముందు, 1985 నుండి 1988 వరకు ఆర్థిక మంత్రిత్వ శాఖ ఆర్థిక కార్యదర్శిగా పనిచేశారు 

1980ల చివరలో, 1990ల ప్రారంభంలో భారతదేశంలో చెల్లింపుల సంక్షోభం ఏర్పడినపుడు, అద్భుతమైన పనితీరు చూపినవాడిగా వెంకిటరమణన్‌ను చూస్తారు. భారతదేశ విదేశీ-మారకం నిల్వలు దాదాపు అడుగంటిన సమయంలో అతని సమయానుకూలమైన, నిర్ణయాత్మకమైన చర్యలు సంక్షోభం నుండి దేశాన్ని బయట పడవేయడానికి పునాది వేసాయి.

## తొలి జీవితం, నేపథ్యం
అతను కేరళ తిరువనంతపురం లోని యూనివర్శిటీ కాలేజ్ నుండి భౌతికశాస్త్రంలో మాస్టర్స్ డిగ్రీ పొందాడు పిట్స్బర్గ్ లోని కార్నెగీ మెల్లన్ విశ్వవిద్యాలయం నుండి పారిశ్రామిక పరిపాలనలో మాస్టర్స్ డిగ్రీని కూడా పొందాడు.

## అయ్యేయెస్
వెంకిటరమణన్ ఇండియన్ అడ్మినిస్ట్రేటివ్ సర్వీస్ సభ్యుడు. అతను వివిధ సమయాల్లో భారత ప్రభుత్వం లోను, తమిళనాడు రాష్ట్రం లోనూ పనిచేసాడు. కర్ణాటక ప్రభుత్వానికి సలహాదారుగా కూడా పనిచేశాడు.

## ఆర్థిక కార్యదర్శి
అతను 1985 నుండి 1988 వరకు మూడు సంవత్సరాల పాటు భారత ప్రభుత్వం ఆర్థిక మంత్రిత్వ శాఖలో ఆర్థిక కార్యదర్శిగా పనిచేశాడు 

## రిజర్వ్ బ్యాంక్ గవర్నర్
1990 డిసెంబరు 20 నుండి 1992 డిసెంబరు 22 వరకు వెంకిటరమణన్ భారత రిజర్వు బ్యాంకు గవర్నరుగా పనిచేశాడు. గవర్నర్‌గా నియామకం సమయంలో, భారతదేశం వేగంగా క్షీణిస్తున్న విదేశీ మారక నిల్వలతో చెల్లింపుల సంక్షోభంలో ఉంది. అతని నిర్ణయాత్మక చర్యలు భారతదేశం సంక్షోభాన్ని అధిగమించడానికి సహాయపడ్డాయి. ఆర్‌బీఐ గవర్నర్‌గా ఉన్న సమయం లోనే సుచేతా దలాల్, హర్షద్ మెహతా స్కామ్‌ను బయటపెట్టింది.

## మలి జీవితం
పదవీ విరమణ తర్వాత, వెంకిటరమణన్, అశోక్ లేలాండ్ ఇన్వెస్ట్‌మెంట్ సర్వీసెస్ లిమిటెడ్, న్యూ తిరుపూర్ ఏరియా డెవలప్‌మెంట్ కార్పొరేషన్ లిమిటెడ్, అశోక్ లేలాండ్ ఫైనాన్స్ లిమిటెడ్ సంస్థలకు చైర్మన్‌గా పనిచేశాడు. అతను రిలయన్స్ ఇండస్ట్రీస్ లిమిటెడ్, SPIC, పిరమల్ హెల్త్‌కేర్ లిమిటెడ్, తమిళనాడు వాటర్ ఇన్వెస్ట్‌మెంట్ కో. లిమిటెడ్, హౌసింగ్ డెవలప్‌మెంట్ ఫైనాన్స్ కార్పొరేషన్ బోర్డులలో కూడా పనిచేశాడు.

అతని కుమార్తె గిరిజా వైద్యనాథన్, 1981 సంవత్సరపు తమిళనాడు కేడర్ ఇండియన్ అడ్మినిస్ట్రేటివ్ సర్వీస్ అధికారి. ఆమె తమిళనాడు రాష్ట్ర ప్రభుత్వ ప్రధాన కార్యదర్శిగా పనిచేసింది.

## ప్రచురించిన పుస్తకాలు
వెంకిటరమణన్ మూడు పుస్తకాలను ప్రచురించాడు. అవి: ఇండియన్ ఎకానమీ: రివ్యూస్ అండ్ కామెంటరీస్ - వాల్యూం I, ఇండియన్ ఎకానమీ: రివ్యూస్ అండ్ కామెంటరీస్ - వాల్యూం II, ఇండియన్ ఎకానమీ: రివ్యూస్ అండ్ కామెంటరీస్ - వాల్యూమ్ III.

## జనాదరణ పొందిన సంస్కృతిలో
నటుడు అనంత్ మహదేవన్ స్కామ్ 1992 సినిమాలో వెంకిటరమణన్ పాత్రను పోషించాడు. ఇది 1992 నాటి హర్షద్ మెహతా భారతీయ స్టాక్ మార్కెట్ స్కామ్ ఆధారంగా సోనీ లివ్ నిర్మించిన అసలు వెబ్ సిరీస్.

## మరణం
ఎస్.వెంకటరమణన్ 92 సంవత్సరాల వయసులో అనారోగ్యం కారణంగా చెన్నైలోని తన నివాసంలో 18.11.2023 న తుదిశ్వాస విడిచాడు. ఆయనకు భార్య గిరిజా వైద్యనాథన్‌, ఇద్దరు కుమార్తెలు ఉన్నారు.

## మూలాలు

వర్గం:1930 జననాలు
వర్గం:All articles with dead external links
వర్గం:రిజర్వ్ బ్యాంకు గవర్నర్లు
వర్గం:2023 మరణాలు
ఇక్రిశాట్

thumb|ఇక్రిశాట్
**ఇక్రిశాట్‌** [ఆంగ్లం: **ICRISAT -** ఇంటర్నేషనల్ క్రాప్స్ రీసెర్చ్ ఇన్స్టిట్యూట్ ఫర్ ది సెమీ-ఎరిడ్ ట్రాపిక్స్ (International Crops Research Institute for the Semi-Arid Tropics)] వ్యవసాయ రంగంలో అంతర్జాతీయ పరిశోధనా సంస్థ. అధిక దిగుబడినిచ్చే అనేక వంగడాలను కనుగొన్నది. మెట్ట పంటలపై వాతావరణ మార్పుల ప్రభావం గురించి పరిశోధనలు చేస్తోంది. గ్రామీణ ప్రాంతాల అభివృద్ధికై కృషి చేస్తుంది. దీని ప్రధాన కార్యాలయం హైదరాబాదు లోని పటాన్‌చెరు వద్ద ఉంది. ఇంకా కెన్యా, మాలి, నైజీరియా, మలావి, ఇథియోపియా, జింబాబ్వే లాంటి దేశాల్లో దీనికి ప్రాంతీయ కార్యాలయాలు ఉన్నాయి. ఈ సంస్థను 1972 లో ఫోర్డ్ ఫౌండేషన్, రాక్‌ఫెల్లర్ ఫౌండేషన్ లాంటి కొన్ని సంస్థలు కలిసి స్థాపించాయి.

## స్థాపన
ఇక్రిశాట్ స్థాపన కోసం ఆఫ్రికాలో 7 స్థలాలను, ఆసియాలో 5 స్థలాలనూ పరిశీలించాక, హైదరాబాదు లోని నేల స్వభావం కారణంగా దీన్ని ఎంచుకున్నారు. స్థాపనపై భారత్ ప్రభుత్వం, ఫోర్డ్ ఫౌండేషను 1972 మార్చి 28 న అవగాహన పత్రంపై సంతకం చేసాయి. 1,374 హెక్టార్ల స్థలాన్ని 99 సంవత్సరాల పాటు లీజుకు ఇచ్చేందుకు ఒప్పందం కుదిరింది. సంస్థ ఏర్పాటు కోసం, అప్పటి మెదక్ జిల్లా లోని కాచిరెడ్డిపల్లి, మన్మూల్ గ్రామాల్లోని 4,000 మంది ప్రజలను ఖాళీ చేయించి సమీపం లోని రామచంద్రపురం గ్రామంలో పునరావాసం కలిగించారు.   జీనోమ్ వ్యాలీలో కూడా తన కార్యకలాపాలును ప్రారంభించింది.

## పరిశోధన
సెమి అరిడ్ ట్రాపిక్స్ (SAT) అంటే ఉష్ణమండల అర్ధ శుష్క భూములు. ఈ భూముల్లో అత్యల్ప నుండి మధ్యస్థాయి వర్షాలు పడతాయి. వీటి సాగుకు కూడా పెద్దగా వీలుపడదు. ఈ భూముల సారంలో ఎక్కువ వైరుధ్యం ఉంటుంది. SAT భూముల్లో సంవత్సరానికి సగటున 700 మి.మీ వర్షపాతం ఉంటుంది. వ్యవసాయ పరంగా చూస్తే ఇది సాగుకు అంతగా అనుకూలం కాని భూమి. (Less Favored Area - LFA).

వీటిలో పంటలు పండించడానికి ఇక్రిశాట్ సహజ సిద్ధమైన పద్ధతులతో కూడిన  జెనెటిక్ విధానాలు అవలంబిస్తోంది.

## స్వర్ణోత్సవాలు
ఇక్రిశాట్ స్థాపించి 50 ఏళ్లయిన సందర్భంగా హైదరాబాదులో నిర్వహిస్తున్న స్వర్ణోత్సవాల్లో భాగంగా 2022 ఫిబ్రవరి 5న దేశ ప్రధాని నరేంద్ర మోదీ హాజరయ్యాడు. ఈ సందర్భంగా ఏర్పాటు చేసిన ప్రత్యేక ఎగ్జిబిషన్‌ను మోదీ సందర్శించాడు. ఇక్రిశాట్ 50 వ‌సంతాల‌ లోగోతో పాటు పోస్ట‌ల్ స్టాంప్‌ను ఆవిష్క‌రించాడు. ఈ సందర్భంగా మోదీ మాట్లాడుతూ సేంద్రియ సాగుపై రైతులు మరింత దృష్టి సారించాలన్నాడు. వ్యవసాయరంగంలో సాంకేతిక పరిజ్ఞానంతో పెనుమార్పులు చోటుచేసుకోవాలన్నాడు. ఇక్రిశాట్‌ పరిశోధనల పురోగతిపై ప్రధానికి ఇక్రిశాట్‌ డైరెక్టర్‌ జనరల్ జాక్వెలిన్‌ డి ఆరోస్‌ వివరించింది. కొత్త వంగడాల రూపకల్పనను, వాటిని రైతులకు చేరవేస్తున్న తీరునూ వివరించింది.

## మూలాలు

## బయటి లంకెలు
* ఇక్రిశాట్ అధికారిక వెబ్సైట్ 

వర్గం:పరిశోధనా సంస్థలు
వర్గం:1972 స్థాపితాలు
వర్గం:అంతర్జాతీయ సంస్థలు
వర్గం:హైదరాబాదు లోని సంస్థలు
లూప్ లపేటా

**లూప్‌ల‌పేటా** 2022లో విడుదలైన హిందీ సినిమా. సోనీ పిక్చర్స్‌ ఇండియా, ఎలిప్సిస్ ఎంట‌ర్‌టైన్‌మెంట్ బ్యానర్స్‌పై తనూజ్ గార్గ్, అతుల్ కాస్బేకర్, ఆయుష్ మహేశ్వరి నిర్మించిన ఈ సినిమాకు ఆకాష్‌ భాటియా దర్శకత్వం వహించాడు. తాప్సీ పన్ను, తాహిర్‌ రాజ్‌ భాసిన్‌, దీబ్ఎందు భట్టాచార్య ప్రధాన పాత్రల్లో నటించినా ఈ సినిమా నెట్‌ఫ్లిక్స్‌  ఓటీటీలో ఫిబ్రవరి 4న విడుదలైంది.
## నటీనటులు
*తాప్సీ పన్ను
*తాహిర్ రాజ్ భాసిన్
*దిబ్యేందు భట్టాచార్య
*శ్రేయా ధన్వంతరి 
*రాజేంద్ర చావ్లా
*కె.సి.శంకర్
*మానిక్ పాప్నేజా
*రాఘవ్ రాజ్ కక్కర్
* భూపేష్ బాండేకర్
*సమీర్ కెవిన్ రాయ్
* అలిస్టార్ బెన్నీస్
*వరుణ్ పాండే

## పాటలు
  
## మూలాలు
దొబారా: సీ యువ‌ర్ ఈవిల్

**దొబారా: సీ యువ‌ర్ ఈవిల్** 2017లో విడుదలైన హిందీ సినిమా. ఇంట్రెపీడ్ పిక్చర్స్, బీ4యూ  ఫిలిమ్స్, జాహ్హక్ ఫిలిమ్స్ లిమిటెడ్, రిలేటివిటీ మీడియా బ్యానర్స్‌పై ప్రవల్ రామన్, ఇషాన్ సక్సేనా, విక్రమ్ ఖఖర్, సునీల్ షా నిర్మించిన ఈ సినిమాకు ప్రవల్ రామన్ దర్శకత్వం వహించాడు. హుమా ఖురేషి, లిసా రే, రైసా సౌజాని  ప్రధాన పాత్రల్లో నటించినా ఈ సినిమా 2017 జూన్ 2న విడుదలైంది.
## నటీనటులు
*హుమా ఖురేషి
*రైసా సౌజని
*సాకిబ్ సలీమ్
*అభిషేక్ సింగ్
*ఆదిల్ హుస్సేన్ 
*లిసా రే 
*రియా చక్రవర్తి
*తోట రాయ్ చౌదరి
*మదలిన బళ్లారియు అయాన్

## పాటలు

## మూలాలు

వర్గం:2017 సినిమాలు
ఉపాధ్యాయ విద్య

**ఉపాధ్యాయ విద్య** లేదా **ఉపాధ్యాయ శిక్షణ** అనేది తరగతి గది, పాఠశాల, విస్తృత సమాజంలో తమ విధులను సమర్థవంతంగా నిర్వహించడానికి కాబోయే ఉపాధ్యాయులకు (ఛాత్రోపాధ్యాయులకు) అవసరమైన జ్ఞానం, వైఖరులు, ప్రవర్తనలు, నైపుణ్యాలను సన్నద్ధం చేయడానికి రూపొందించిన విధానాలు, నిబంధనలను సూచిస్తుంది.  ఛాత్రోపాధ్యాయులకు శిక్షణ ఇవ్వడంలో నిమగ్నమైన నిపుణులను ఉపాధ్యాయ ఉపాధ్యాయులు (లేదా కొన్ని సందర్భాల్లో ఉపాధ్యాయ శిక్షకులు) అంటారు.

ఉపాధ్యాయ విద్యను వృత్యంతర ఉపాధ్యాయ శిక్షణగా, వృత్తిపూర్వ ఉపాధ్యాయ శిక్షణగా విభజించారు.
## తెలుగు రాష్ట్రాల్లో
తెలంగాణ, ఆంధ్రప్రదేశ్ రెండు తెలుగు రాష్ట్రాలలో ఉపాధ్యాయ విద్యను అందించడానికి అనేక ప్రభుత్వ, ప్రవేటు విద్యాలయాలు ఉన్నాయి. ప్రభుత్వాలు జిల్లా విద్యా శిక్షణా సంస్థ (డిస్ట్రిక్ట్ ఇన్స్టిట్యూట్ ఆఫ్ ఎడ్యుకేషన్ అండ్ ట్రేనింగ్ (DIET)) పేరుతో ప్రతి జిల్లాకు ఒక ఉపాధ్యాయ శిక్షణా కేంద్రం ఏర్పాటు చేశాయి.
## వివిధ కోర్సులు
### డిఎల్ఎడ్
ఇంటర్మీడియట్ అర్హతతో డైట్ సెట్ ఎంట్రన్స్ పరీక్ష ద్వారా  డిప్లొమా ఇన్ ఎలిమెంటరీ ఎడ్యుకేషన్ (డి ఎల్ ఎడ్) కోర్సులో అడ్మిషన్ పొందవచ్చు. ఇది ఎలిమెంటరీ స్థాయి విద్యార్థుల బోధనకు కావాల్సిన శిక్షణను అందిస్తుంది.
### బిఎడ్
డిగ్రీ అర్హతతో ఎడ్ సెట్ ఎంట్రన్స్ పరీక్ష ద్వారా బ్యాచులర్ ఆఫ్ ఎడ్యుకేషన్ (బీఎడ్) కోర్సులో అడ్మిషన్ పొందవచ్చు. ఇది ఉన్నత స్థాయి విద్యార్థుల బోధనకు కావాల్సిన శిక్షణను అందిస్తుంది.
### ఎంఎడ్
డిగ్రీ, బీఎడ్ అర్హతతో మాస్టర్ ఆఫ్ ఎడ్యుకేషన్ (ఎం ఎడ్) కోర్సులో అడ్మిషన్ పొందవచ్చు. ఇది ఉన్నత స్థాయి విద్యార్థులకు, డీఎడ్, బిఎడ్ విద్యార్థుల బోధనకు కావాల్సిన శిక్షణను అందిస్తుంది.
## సిలబస్
మనోవిజ్ఞానశాస్త్రం, తత్వశాస్త్రం, వివిధ బోధనా పద్ధతులు, ఆయా సబ్జెక్టులకు చెందిన లోతైన విషయాలు ఉపాధ్యాయ విద్య సిలబస్ లో ఉంటాయి.
## బోధనా అభ్యాసం
ఉపాధ్యాయ శిక్షణలో భాగంగా ఛాత్రోపాధ్యాయులు వివిధ పాఠశాలలు లేదా కళాశాలకు వెళ్లి భోధనాభ్యాసం చేస్తారు. ఈ ప్రక్రియను టీచింగ్ ప్రాక్టీస్ అంటారు.
## మూలాలు

వర్గం:విద్యా సంస్థలు
వర్గం:విద్యా డిగ్రీలు
వర్గం:విద్య
సంజనా గల్రానీ

**సంజనా గల్రానీ** (ఆంగ్లం: Sanjjanaa Galrani) భారతదేశానికి చెందిన సినిమా నటి. ఆమె 2005లో సోగ్గాడు అనే తెలుగు సినిమా ద్వారా సినీరంగంలోకి అడుగు పెట్టి తెలుగుతో పాటు తమిళం, మలయాళం, కన్నడ భాషా సినిమాల్లో నటించింది. ముగ్గురు, యమహో యమః, *[[లవ్ యు బంగారమ్]]*, సర్దార్ గబ్బర్ సింగ్, బుజ్జిగాడు  వంటి చిత్రాల్లో నటించి తెలుగు ప్రేక్షకులను మెప్పించింది.

## వ్యక్తిగత జీవితం
సంజన 2021లో బెంగళూరుకు చెందిన అజీజ్ పాషా అనే వైద్యుడిని పెళ్లాడింది. కాగా 2022 మే నెలలో సంజనా గల్రాని పండంటి మగబిడ్డకు జన్మనిచ్చింది. కాగా సంజన చెల్లి నిక్కీ గల్రానీ ఇదేనెల 18న ఆమె హీరో ఆది పినిశెట్టిని పెళ్లి చేసుకుంది.

## నటించిన సినిమాలు

### వెబ్ సిరీస్
*2020 : *షిట్ హప్పెన్స్* (తెలుగు)
*2019: *ఐవర్* (తమిళ్) 

### టెలివిజన్
* *బిగ్  బాస్ కన్నడ* తొలి సీజన్ లో కంటెస్టెంట్.
* స్మార్ట్ షో  (మలయాళం గేమ్ షో)
* స్వర్ణ ఖడ్గం/ఇళయథలపతి - క్వీన్ మహాదాత్రి .  
**ముజ్సే షాదీ కరోగే*  హిందీ  రియాలిటీ టీవీ షో 

## మూలాలు

వర్గం:భారతీయ సినిమా
వర్గం:భారతీయ సినిమా నటీమణులు
మాల్యాద్రి శ్రీరాం

**మాల్యాద్రి శ్రీరామ్** ఆంధ్రప్రదేశ్ రాష్ట్రానికి చెందిన సినిమా నటి. ఆమె 2014లో బాపట్ల నియోజకవర్గం  ఎంపీగా ఎన్నికయ్యాడు.
## జననం, విద్యాభాస్యం
మాల్యాద్రి శ్రీరాం 1954 జులై 10న ఆంధ్రప్రదేశ్ రాష్ట్రం, నెల్లూరు జిల్లా,  పార్లపల్లె గ్రామంలో ఎస్. రాఘవయ్య, అనంతమ్మ దంపతులకు జన్మించాడు. ఆయన తిరుపతి శ్రీ వెంకటేశ్వర యూనివర్సిటీ నుండి ఎం.ఏ (ఎకనామిక్స్) పూర్తి చేశాడు.

## రాజకీయ జీవితం
మాల్యాద్రి శ్రీరాం రాజకీయాల్లోకి రాకముందు ఐ.ఆర్.ఎస్ అధికారిగా పై చేశాడు. ఆయన 2009లో తెలుగుదేశం పార్టీ ద్వారా రాజకీయాల్లోకి వచ్చి  బాపట్ల పార్లమెంట్‌ నియోజకవర్గం నుండి పోటీ చేసి తన సమీప కాంగ్రెస్ పార్టీ అభ్యర్థి పనబాక లక్ష్మి చేతిలో 69338 ఓట్ల తేడాతో ఓడిపోయాడు. ఆయన 2014లో తెలుగుదేశం పార్టీ తరపున బాపట్ల పార్లమెంట్‌ నియోజకవర్గం నుండి పోటీ చేసి తన సమీప వైఎస్సార్ కాంగ్రెస్ పార్టీ అభ్యర్థి వరికూటి అమృతపాణి పై ఓట్ల మెజారిటీతో ఎంపీగా తొలిసారి పార్లమెంట్‌ సభ్యుడిగా  ఎన్నికయ్యాడు. మాల్యాద్రి శ్రీరాం 2019లో తెలుగుదేశం పార్టీ  తరపున బాపట్ల పార్లమెంట్‌ నియోజకవర్గం నుండి పోటీ చేసి తన సమీప వైఎస్సార్ కాంగ్రెస్ పార్టీ  అభ్యర్థి  నందిగం సురేష్ బాబు  చేతిలో 16065 ఓట్ల తేడాతో ఓడిపోయాడు.

## మూలాలు

వర్గం:1954 జననాలు
వర్గం:తెలుగుదేశం పార్టీ రాజకీయ నాయకులు
డేటన్ హిందూ దేవాలయం

**డేటన్ హిందూ దేవాలయం**, ఒహియో రాష్ట్రంలోని బీవర్‌క్రీక్‌లో ఉన్న ఒక హిందూ దేవాలయం. ఇది గ్రేటర్ డేటన్ ఏరియాలోని హిందూ భక్తులకు ఆధ్యాత్మిక కేంద్రంగా నిలుస్తోంది. ఇందులో వేంకటేశ్వరుడు, రాముడు, సీత, లక్ష్మణుడు, హనుమంతుడు, గణేశుడు, రాధా కృష్ణ దేవాలయాలు ఉన్నాయి.

## చరిత్ర
1976లో ప్రవాస భారతీయులు సమావేశాలను ఏర్పాటు చేసుకున్నారు. డేటన్‌ ప్రాంతంలో ప్రవాస భారతీయుల కోసం ఒక సమాజాన్ని నిర్వహించడంలో ఎవి రంగరాజన్ కీలకపాత్ర పోషించాడు. అతను దేవాలయ వ్యవస్థాపక సభ్యుడిగా కూడా ఉన్నాడు. 1985లో బీవర్‌క్రీక్‌లో ఒక దేవాలయం ఏర్పాటు చేయబడింది. 2009లో పూజా మందిరం నిర్మించేందుకు ఆలయం పక్కనే భూమిని తీసుకొని, 2011లో దేవాలయ నిర్మాణం ప్రారంభించి, రెండు సంవత్సరాలలో పూర్తయింది. ఈ నిర్మాణాల సమయంలో, భగవాన్ చంద్రమౌళి, త్రిపుర సుందరి, భూదేవి, లక్ష్మి, నవగ్రహాల పుణ్యక్షేత్రాలు కూడా నిర్మించబడ్డాయి. ప్రారంభోత్సవ సమయంలో ఆరురోజులపాటు పండుగలు జరిగాయి.

## సంస్థ
డేటన్ హిందూ దేవాలయాన్ని హిందూ కమ్యూనిటీ ఆర్గనైజేషన్, ఇంక్ నిర్వహిస్తోంది. ఈ సంస్థలో డేటన్ హిందూ దేవాలయం కార్యనిర్వాహక కమిటీ, బోర్డ్ ఆఫ్ డైరెక్టర్స్, ట్రస్టీల బోర్డు ఉన్నాయి. హిందూ టెంపుల్ ఆఫ్ డేటన్ నుండి ప్రతి రెండు నెలలకొకసారి సంస్థ, సేవలు, వార్తలు, మతపరమైన సమాచారంతో మందిర్ వాణి పేరుతో ఒక పత్రికను ప్రచురించబడుతోంది. దేవాలయం విరాళాలు, నిధుల సేకరణ, సేవల ద్వారా డబ్బును సేకరిస్తుంది.

## సేవలు, సంఘం
కొన్ని వందలమంది భక్తులు ఈ దేవాలయాన్ని సందర్శిస్తారు. ఇద్దరు పూజారులు హిందూ సంప్రదాయాల ప్రకారం సేవలు చేస్తుంటారు. ప్రత్యేక ప్రార్థనలు, సేవలకు రుసుము వసూలు చేస్తున్నారు. అనేక రకాల కార్యక్రమాలు, సభలు, సమావేశాలు కూడా నిర్వహించబడుతాయి. ప్రతి ఆదివారం వేంకటేశ్వరుడు పవిత్ర స్నానం, సోమవారం శివ స్నానం ఉంటాయి. హిందూ టెంపుల్ ఆఫ్ డేటన్ ప్రతి రోజూ ఉదయం 9:00 నుండి మధ్యాహ్నం 12:00 వరకు తెరిచి ఉంటుంది, శని, ఆదివారాలు తప్ప, అది ఉదయం 9:00 నుండి రాత్రి 8:00 వరకు తెరిచి ఉంటుంది.

డేటన్ హిందూ దేవాలయం కమ్యూనిటీ సెంటర్‌గా కూడా పనిచేస్తుంది. ప్రతివారం టేబుల్ టెన్నిస్ ఆటలు, వార్షికోత్సవ వేడుకలు, పిల్లల కోసం వేసవి శిబిరాలు, ఉపన్యాసాలు, యోగా తరగతులు ఉంటాయి.

## మూలాలు

వర్గం:హిందూ దేవాలయాలు, అమెరికా
వర్గం:1985 స్థాపితాలు
పూనూరు గౌతమ్ రెడ్డి

**పూనూరు  గౌతమ్‌ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో ఆంధ్రప్రదేశ్ రాష్ట్ర ఫైబర్‌నెట్‌ లిమిటెడ్‌ (ఏపీఎస్ఎఫ్ఎల్) చైర్మన్‌గా నియమితుడయ్యాడు.
 
## రాజకీయ జీవితం
పి. గౌతమ్ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేశాడు. వైఎస్ రాజశేఖర్ రెడ్డి మరణాంతరం వైఎస్సార్ కాంగ్రెస్ పార్టీలో చేరి 2014లో వైసీపీ  ట్రేడ్ యూనియన్  రాష్ట్ర అధ్యక్షుడిగా నియమితుడయ్యాడు. గౌతమ్ రెడ్డి 2014లో విజయవాడ నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బోండా ఉమామహేశ్వర రావు చేతిలో ఓడిపోయాడు.

పి. గౌతమ్ రెడ్డి 2018లో రెండోసారి వైసీపీ ట్రేడ్ యూనియన్ రాష్ట్ర అధ్యక్షుడిగా నియమితుడయ్యాడు. ఆయనకు 2019లో పార్టీ టికెట్ దక్కలేదు.  పి. గౌతమ్ రెడ్డి 2021 జనవరి 12న ఆంధ్రప్రదేశ్ ఫైబర్‌ నెట్ లిమిటెడ్ ఛైర్మన్‌గా నియమితుడై, 2021 ఫిబ్రవరి 12న భాద్యతలు చేపట్టాడు.

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
రామన్నపేట్ (వరంగల్)

**రామన్నపేట్**, తెలంగాణ రాష్ట్రం, వరంగల్ జిల్లా, వరంగల్ మండలం లోని గ్రామం.  2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో  దీన్ని కొత్తగా ఏర్పాటు చేసిన వరంగల్ పట్టణ జిల్లా లోకి చేర్చారు.   ఆ తరువాత 2021  లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది.

## సమీప ప్రాంతాలు
ఇక్కడికి సమీపంలో పాత దుంపబజార్, బద్రకాళి హౌసింగ్ సొసైటీ కాలనీ, షేర్ పురా, తడ్కమల్ల, ఎల్లమ్మ బజార్ మొదలైన ప్రాంతాలు ఉన్నాయి.

## తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.

## పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి, మొక్కజొన్న, చెరకు, కంది, ప్రత్తి

## మూలాలు

## వెలుపలి లంకెలు
ప్రవీణ్ దర్జీ

**ప్రవీణ్ దర్జీ** గుజరాతీ వ్యాసకర్త, కవి, విమర్శకుడు, భారతదేశానికి చెందిన సంపాదకుడు. స్పాండ్ (1976), చార్వానా (1976), దయారామ (1978), ప్రత్యాగ్రా (1978) అతని ప్రసిద్ధ రచనలు. ఆయనకు 2011 లో పద్మశ్రీ పురస్కారం లభించింది. 

## జీవితం
ప్రవీన్ దర్జీ 23 ఆగస్టు 1944న భారతదేశంలోని గుజరాత్ లోని పంచమహల్ జిల్లాలోని మహేలోల్ గ్రామంలో జన్మించారు. అతను 1961 లో ఎస్.ఎస్.సి, 1965 లో గుజరాతీలో, సంస్కృతంలో బి.ఎ పూర్తి చేశాడు. 1967లో గుజరాత్ విశ్వవిద్యాలయం నుంచి ఎంఏ, 1973లో పీహెచ్ డీ పూర్తి చేశారు. 1965 నుండి 1967 వరకు మోడాసాలోని ఆర్ట్స్ కళాశాలలో గుజరాతీ బోధించాడు. అతను 1967 లో లూనావాడ కళాశాలలో ప్రొఫెసర్ గా చేరాడు, పదవీ విరమణ వరకు అక్కడ పనిచేశాడు. యూనివర్సిటీ బుక్ ప్రొడక్షన్ బోర్డు చైర్మన్ గా ఏడాది పాటు పనిచేశారు. గుజరాత్ సాహిత్య అకాడమీ సాహిత్య పత్రిక షబ్దశ్రిష్తీకి ఆయన క్లుప్తంగా ఎడిటింగ్ చేశారు. 

ప్రవీణ్ దర్జీ రామిలాను వివాహం చేసుకున్నాడు, వారికి ఇద్దరు కుమార్తెలు, ఒక కుమారుడు ఉన్నారు. 

## పురస్కారాలు

* 1986- సంస్కార్ అవార్డు
* 1988- హరి ఓం అవార్డు
* 2007- కళా గుర్జారి అవార్డు 
* 1992- విథల్ భాయ్ పటేల్ సువర్ణ చంద్రక్
* 2005- ప్రేమానంద్ సువర్ణ చంద్రక్
* 2011- కుమార్ సువర్ణ చంద్రక్
* 2011- పద్మశ్రీ 

## మూలాలు

వర్గం:జీవిస్తున్న ప్రజలు
వర్గం:1944 జననాలు
వర్గం:పద్మశ్రీ పురస్కార గ్రహీతలు
జువ్వాడి శ్రీదేవి

**జువ్వాడి శ్రీదేవి** భారతదేశానికి చెందిన న్యాయమూర్తి. ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది.
## జననం, విద్యాభాస్యం
జువ్వాడి శ్రీదేవి 1972లో  జువ్వాడి సూర్యారావు, భారతి దంపతులకు జన్మించింది. ఆమె ఎల్‌ఎల్‌బీ పూర్తి చేసి 1997 అక్టోబర్‌ 31న హైకోర్టులో న్యాయవాదిగా పేరు నమోదు చేసుకుంది.

## వృత్తి జీవితం
జువ్వాడి శ్రీదేవి హైకోర్టులో న్యాయవాదిగా పేరు నమోదు చేసుకొని ప్రాక్టీస్ ప్రారంభించి 2004 అక్టోబర్‌ నుండి 2008 ఫిబ్రవరి వరకు ఆదిలాబాద్‌ జిల్లా నిర్మల్‌ అసిస్టెంట్‌ సెషన్స్‌ కోర్టులో అడిషినల్‌ పబ్లిక్‌ ప్రాసిక్యూటర్‌గా పని చేసింది. ఆమె తరువాత హైకోర్టుకు ప్రాక్టీస్‌ మార్చాక 2014 జూలై 30 నుండి 2017 నవంబర్‌ వరకు రాష్ట్ర ప్రభుత్వ న్యాయవాదిగా పని చేసింది. జువ్వాడి శ్రీదేవి ప్రస్తుతం తెలంగాణ హైకోర్టు  అడిషినల్‌ పబ్లిక్‌ ప్రాసిక్యూటర్‌గా విధులు నిర్వహిస్తుంది. ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు. జువ్వాడి శ్రీదేవి 2022 మార్చి 24న తెలంగాణ హైకోర్టు న్యాయమూర్తిగా ప్రమా‌ణ‌స్వీ‌కారం చేసింది.

## మూలాలు

వర్గం:1972 జననాలు
వర్గం:న్యాయమూర్తులు
వర్గం:న్యాయవాదులు
సూరేపల్లి నంద

**సూరేపల్లి నంద** భారతదేశానికి చెందిన న్యాయమూర్తి. ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్రప్రభుత్వానికి సిఫారసు చేసింది. 
## జననం, విద్యాభాస్యం
సూరేపల్లి నందా 1969లో హైదరాబాద్‌లో జన్మించింది. ఆమె బీఏ ఇంగ్లీష్‌ లిటరేచర్‌, ఎల్‌ఎల్‌బీ పూర్తి చేసి 1993 ఆగస్టు 4న హైకోర్టులో న్యాయవాదిగా పేరు నమోదు చేసుకుంది.

## వృత్తి జీవితం
సూరేపల్లి నందా  హైకోర్టులో సివిల్‌, క్రిమినల్‌  న్యాయవాదిగా ప్రాక్టీస్ ప్రారంభించి ఉమ్మడి ఆంధ్రప్రదేశ్ రాష్ట్రంలో లీగల్‌ సర్వీసెస్‌ అథారిటీ ప్యానల్‌ న్యాయవాదిగా, కమిటీ సభ్యురాలిగా, పలు జిల్లాల్లో లాయర్ల లీగల్‌ ఎయిడ్‌ ప్యానల్‌లో సభ్యురాలిగా, బార్‌ కౌన్సిల్‌కు స్టాండింగ్‌ కౌన్సెల్‌గా, 2001-04 మధ్య ప్రభుత్వ సహాయ న్యాయవాదిగా, 2010-15 మధ్య కేంద్ర ప్రభుత్వ న్యాయవాదిగా,  పలు బ్యాంకులు, ఎన్‌ఐఆర్డీ, మహిళా కమిషన్‌కు స్టాండింగ్‌ కౌన్సెల్‌గా వివిధ హోదాల్లో పని చేసి లో 2021 జూలై 3న హైకోర్టులో సీనియర్‌ న్యాయవాదిగా పదోన్నతి అందుకుంది. ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు. సూరేపల్లి నంద 2022 మార్చి 24న తెలంగాణ హైకోర్టు న్యాయమూర్తిగా ప్రమా‌ణ‌స్వీ‌కారం చేసింది.

## మూలాలు

వర్గం:న్యాయవాదులు
ముమ్మినేని సుధీర్ కుమార్

**ముమ్మినేని సుధీర్‌ కుమార్‌** భారతదేశానికి చెందిన న్యాయమూర్తి. ఆయనను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్రప్రభుత్వానికి సిఫారసు చేసింది.
## జననం, విద్యాభాస్యం
ఎం. సుధీర్‌ కుమార్‌  తెలంగాణ రాష్ట్రం, ఖమ్మం జిల్లా, చర్ల మండలం,  చర్లలో  నాగేశ్వరరావు, భరతలక్ష్మి దంపతులకు జన్మించాడు. ఆయన చర్లలో ఇంటర్‌ వరకు, ఏలూరులోని సీఆర్‌రెడ్డి కాలేజీలో డిగ్రీ, నాందేడ్‌లోని డాక్టర్‌ బాబాసాహెబ్‌ అంబేదర్‌ మరట్వాడ విశ్వవిద్యాలయం నుంచి ఎల్‌ఎల్‌బీ పూర్తి చేసి 1994లో హైకోర్టు న్యాయవాదిగా పేరు నమోదు చేయించుకున్నాడు.  
## వృత్తి జీవితం
ఎం. సుధీర్‌ కుమార్‌ ఎల్‌ఎల్‌బీ పూర్తి చేశాక  సీనియర్‌ న్యాయవాది ఎంఆర్‌కే దరి వద్ద జూనియర్‌గా చేరి వృత్తిలో మెళుకువలు నేర్చుకొని సొంతంగా ప్రాక్టీస్ మొదలుపెట్టి అనంతరం అన్ని కోర్టుల్లోనూ న్యాయవాదిగా కేసులను వాదించాడు. ఆయనను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు. ఎం. సుధీర్‌ కుమార్‌ 2022 మార్చి 24న తెలంగాణ హైకోర్టు న్యాయమూర్తిగా ప్రమా‌ణ‌స్వీ‌కారం చేసి 2023 నవంబర్ 13న మద్రాసు హైకోర్టుకు బదిలీ అయ్యాడు.

## మూలాలు

వర్గం:1969 జననాలు
వర్గం:తెలంగాణ న్యాయమూర్తులు
వర్గం:తెలంగాణ హైకోర్టు న్యాయమూర్తులు
వర్గం:న్యాయమూర్తులు
మీర్జా సైఫీయుల్లా బేగ్

**మీర్జా సైఫీయుల్లా బేగ్‌** భారతదేశానికి చెందిన న్యాయమూర్తి. ఆయనను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్రప్రభుత్వానికి సిఫారసు చేసింది.
## జననం, విద్యాభాస్యం
మీర్జా సైఫుల్లా బేగ్‌ 1970లో తెలంగాణ రాష్ట్రం, మహబూబాబాద్‌ లో జన్మించాడు. ఆయన ఎల్‌ఎల్‌బీ పూర్తి చేసి 2002 అక్టోబర్‌ 31న బార్‌ కౌన్సిల్‌లో న్యాయవాదిగా పేరు నమోదు చేసుకున్నాడు.

## వృత్తి జీవితం
మీర్జా సైఫుల్లా బేగ్‌ ఎల్‌ఎల్‌బీ పూర్తి చేశాక న్యాయవాది ఇ.ఉమామహేశ్వర్‌రావు వద్ద జూనియర్‌గా వృత్తిలో మెళుకువలు నేర్చుకొని  స్వతంత్రంగా ప్రాక్టీస్‌ మొడులుపెట్టి హైకోర్టులో అన్ని తరహా కేసులను వాదించాడు. ఆయన బ్యాంక్‌ ఆఫ్‌ మహారాష్ట్రకు, పలు ప్రైవేట్‌ కంపెనీలకు, విద్యాసంస్థలకు ప్యానల్‌ న్యాయవాదిగా, 2014 నుండి 2020 వరకు తెలంగాణ వక్ఫ్‌ బోర్డుకు స్టాండింగ్‌ కౌన్సెల్‌గా పని చేశాడు. ఆయనను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు.

## మూలాలు

వర్గం:మహబూబాబాదు జిల్లా వ్యక్తులు
నాచరాజు వెంకట శ్రవణ్ కుమార్

**నాచరాజు వెంకట శ్రవణ్‌ కుమార్‌** భారతదేశానికి చెందిన న్యాయమూర్తి. ఆయనను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్రప్రభుత్వానికి సిఫారసు చేసింది.
## జననం, విద్యాభాస్యం
నాచరాజు వెంకట శ్రవణ్‌ కుమార్‌ 1967 ఆగస్టు 18న తెలంగాణ రాష్ట్రం, హైదరాబాద్‌లో  శారద, వెంకట కిషన్‌రావు దంపతులకు జన్మించాడు. ఆయన  ఉస్మానియా యూనివర్సిటీ నుండి బీకాం, ఎల్‌ఎల్‌బీ, రాంచీలోని బిర్లా ఇన్‌స్టిట్యూట్‌ ఆఫ్‌ టెక్నాలజీలో ఎంబీఏ, నల్సార్‌  యూనివర్సిటీ నుండి సైబర్‌ లాలో పీజీ డిప్లొమా పూర్తి చేసి 2005 నవంబర్‌ 17న న్యాయవాదిగా పేరు నమోదు చేసుకున్నాడు.

## వృత్తి జీవితం
ఎన్వీ శ్రవణ్‌కుమార్‌ రావు అండ్‌ కో లాయర్స్‌ ఆఫీసులో జూనియర్‌ న్యాయవాదిగా చేరి కింది కోర్టులు, హైకోర్టు, నేషనల్‌ కంపెనీ లా ట్రిబ్యునల్స్‌లో కేసులు వాదించాడు. ఆయన ప్రస్తుతం హైకోర్టులో నీటిపారుదలశాఖ తరఫున ప్రభుత్వ న్యాయవాదిగా విధులు నిర్వహిస్తున్న ఆయనను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు. శ్రవణ్ కుమార్ 2022 మార్చి 24న తెలంగాణ హైకోర్టు న్యాయమూర్తిగా ప్రమా‌ణ‌స్వీ‌కారం చేశాడు

## మూలాలు

వర్గం:1967 జననాలు